השכרת רכב בדרום אפריקה | אוטו יורופ
השכרת רכב בחו"ל » השכרת רכב לפי יעד » השכרת רכב בדרום אפריקה
רפובליקת דרום אפריקה ממוקמת בחלקה הדרומי ביותר של יבשת אפריקה. בעבר הייתה מושבה בריטית וכיום היא המדינה העשירה ביותר מבין מדינות היבשת. לדרום אפריקה שלוש ערי בירה: פרטוריה-הבירה האדמיניסטרטיבית, בלומפונטיין-הבירה המשפטית וקייפטאון-הבירה התחיקתית. יוהנסבורג המפורסמת הינה העיר הגדולה ביותר באפריקה, בה מתגוררים כמיליון תושבים.
על אף היותה מדינה מערבית, הצליחה דרום אפריקה לשמור על הקסם האפריקאי שלה. הנופים הפראיים, שמורות הטבע, בעלי החיים והשבטים (כמו שבט הזולו) נשתמרו לצד התפתחותם של חיי עיר מודרניים.
המדינה הדרום אפריקאית הפכה בשנים האחרונות ליעד אטרקטיבי עבור תיירים מכל רחבי העולם שנהנים משפע אטרקציות ואתרים מרתקים. העיר קייפטאון, הידועה כאחת הערים היפות ביותר מסביב לגלובוס, שוכנת לצד האוקיאנוס האטלנטי ומציעה לתייריה חופים זהובים נהדרים לאורך גורדי שחקים מרשימים. בעיר תוכלו למצוא בנוסף מגוון מוזיאונים, חנויות, מסעדות, בתי קפה ואפשרויות בילוי רבות לחיי לילה תוססים. ביוהנסבורג מכרות מרתקים, תצפית ציפורים יפיפיה והיצע גדול של בתי מלון, מסעדות, בארים ועוד. אם הזמן עומד לרשותכם, מומלץ לבקר גם בעיר בלומפנטיין ובעיקר בעיר פרטוריה, בה מוזיאונים רבים, הצגות תיאטרון ואטרקציות נוספות.
מחוץ לערים מחכה למבקרים טבע עוצמתי ועשיר לצד עיירות צבעוניות, שווקים ושבטים ססגוניים. מבין האתרים המפורסמים מומלץ לבקר בשמורת מוהולה, פארק החיות קרוגר, דרך היין, הר השולחן ועוד המון נחלים, מפלים, פארקים, שמורות, אתרי גלישה ונופים יפים אחרים.
הדרך הטובה ביותר להכיר את מרחביה של המדינה הנפלאה הזו היא באמצעות רכב שכור. השכרת רכב אידאלית במיוחד לאור מימדיה הגדולים של המדינה, מה גם שאתרי תיירות רבים אינם נגישים באמצעות תחבורה ציבורית.
לרשות השוכרים מספר רב של סוגי רכבים, כדוגמת וואנים, רכבי שטח ורכבים משפחתיים. את הרכב ניתן לאסוף בשדה התעופה או בנקודות שונות במרכזי הערים. תוכלו לצרף לרכב מערכת ניווט (בתשלום), אך מומלץ מאוד להצטייד גם במפות. בהגיעכם עם ילדים קטנים, הזמינו כיסא תינוק/פעוט מבעוד מועד.
לאלו מכם שישכרו רכב, שימו לב כי בדרום אפריקה נוהגים בצד שמאל של הכביש, אליו מתרגלים אליו תוך זמן קצר. כמו כן, מומלץ להימנע מנהיגה בשעות הלילה בדרכים הבינעירוניות (חיות בר עלולות לחצות את הכביש).
אנו ממליצים לבצע את הזמנת הרכב טרם יציאתכם מהארץ, הן כדי להבטיח שיישארו מספיק רכבים זמינים מהסוג שרציתם, להנות ממחיר טוב יותר והן כדי שתוכלו לתכנן מראש את מסלול הטיול שלכם.